แรงซื้อ “SCC-กลุ่มเปิดเมือง” ดัน SET ปิดเช้ารีบาวด์ 7 จุด จับตาบ่ายวิ่งต่อ
SET ปิดเช้ารีบาวด์ 7 จุด อานิสงส์ “กลุ่มเปิดเมือง-SCC” หนุน จับตาบ่ายวิ่งต่อ ให้แนวรับ 1,560 จุด และแนวต้าน 1,570-1,580 จุด
SET ปิดเช้ารีบาวด์ 7 จุด อานิสงส์ “กลุ่มเปิดเมือง-SCC” หนุน จับตาบ่ายวิ่งต่อ ให้แนวรับ 1,560 จุด และแนวต้าน 1,570-1,580 จุด
24 มิ.ย. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยช่วงเช้าที่ผ่านมาแกว่งไซด์เวย์อิงแดนบวก โดยมีปัจจัยหนุนจากปัจจัยภายในประเทศ ในเรื่องของราชกิจจานุเบกษา ประกาศให้ผ่อนคลายข้อปฏิบัติในการสวมหน้ากากอนามัยหรือหน้ากากผ้าทั่วราชอาณาจักร หลังสถานการณ์การระบาดของโรคติดเชื้อไวรัสโคโรน่า 2019 (โควิด-19) เริ่มดีขึ้น ส่งผลดีต่อการเปิดรับนักท่องเที่ยวต่างชาติ หลังยกเลิก Thailand Pass วันที่ 1 ก.ค.นี้ ซึ่งจะช่วยหนุนต่อกิจกรรมทางเศรษฐกิจฟื้นตัวดีขึ้นต่อเนื่อง
ขณะที่ยังได้ปัจจัยบวกจากหุ้นที่ได้รับประโยชน์จากราคาน้ำมันปรับตัวลงด้วย แต่อย่างไรก็ตามมองการฟื้นตัวของตลาด ยังมีความเสี่ยงอยู่มาก ทั้งจากการแก้ไขปัญหาเงินเฟ้อ และเศรษฐกิจถดถอย ที่ถือเป็นปัจจัยลบต่อเงินทุนเคลื่อนย้าย (Fund Flow)
สำหรับแนวโน้มช่วงบ่ายนี้ นางสาวธีรดา คาดว่า ตลาดฯ น่าจะยังยืนอยู่ในแดนบวกได้ แต่ก็ยังไปไหนได้ไม่ไกล ให้แนวรับไว้ที่ 1,560 จุด และแนวต้าน 1,570-1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCC มูลค่าการซื้อขาย 2,922.75 ล้านบาท ปิดที่ 378.00 บาท เพิ่มขึ้น 12.00 บาท
PTT มูลค่าการซื้อขาย 1,865.23 ล้านบาท ปิดที่   33.00 บาท ลดลง 0.25 บาท
PTTEP มูลค่าการซื้อขาย 1,277.88 ล้านบาท ปิดที่ 153.00 บาท ลดลง 1.00 บาท
JASIF มูลค่าการซื้อขาย 1,151.45 ล้านบาท ปิดที่ 9.55 บาท เพิ่มขึ้น 0.30 บาท
BANPU มูลค่าการซื้อขาย 995.78 ล้านบาท ปิดที่ 12.10 บาท ลดลง 0.30 บาท